རྒྱ་གར་ཝ་རཱ་ནཱ་སིར་དཔལ་ནག་པོའི་གླུའི་ཆོས་སྐད་ཉིན་མཚན་ཐོག་ཐག་ཏུ་མཚམས་མི་ཆད་པར་དེང་སང་ཡང་ཡོད་པ་དང་།དེ་ཡང་རྒད་པོ་ལོ་ལོན་ཚོས་ཉིན་མཚན་མེད་པར་རེས་མོས་ཀྱིས་དབྱངས་རྟར་དྲངས་ནས་འདོན་བཞིན་པ་དོ་སྣང་ཅན་ཚོས་དུས་རྒྱུན་དུ་གསན་གཟིགས་ཐུབ་པ་ཡིན་ལ།ངེད་གཙུག་ལག་སློབ་གྲྭའི་རྒྱལ་སྤྱིའི་སློབ་མ་བུ་ཡི་ཉལ་ཁང་གི་མཚན་སྲུང་རྒད་པོ་ལོ་ལོན་ཞིག་ཡོད་པ་དེས་ཀྱང་མཚན་མོ་སློབ་བུ་ཀུན་གཉིད་ཚར་རྗེས་གཟོད་དཔལ་ལེགས་ལྡན་གྱི་གླུའི་དཔེ་དེབ་ཁཕྱེས་ཏེ་ངག་རྡབ་རྡིབ་ཀྱིས་གྱེར་བ་བདག་སོགས་བོད་པ་དོ་སྣང་ཅན་འགས་མཐོང་མྱོང་ལ།མཁས་དབང་དགེ་འདུན་ཆོས་འཕེལ་ལགས་ནས་ཀྱང་འདིའི་སྐོར་ལ་ཐུགས་སྣང་ཆེན་པོས་གསུངས་པ་གཤམ་དུ་གསལ།